Радзіма (тэлесерыял, 2011)

«Радзіма» () — амерыканскі тэлесерыял у жанры псіхалагічнага шпіёнскага трылера, распрацаваны Говардам Горданам і Алексам Гансам і заснаваны на арыгінальным ізраільскім тэлесерыяле Гідэона Рафа «Ваеннапалонныя».

Прэм’ера серыяла адбылася 2 кастрычніка 2011 года. Першы эпізод быў даступны анлайн больш чым за два тыдні да тэлевізійнай трансляцыі, і гледачы павінны былі выканаць гульнявыя задачы, каб атрымаць да яго доступ. Прэм’ера восьмага і апошняга сезона серыяла адбылася 9 лютага 2020 года. Фінал выйшаў у эфір 26 красавіка 2020 года.

Серыял атрымаў у асноўным станоўчыя водгукі, а яго першыя два сезоны атрымалі амаль усеагульнае прызнанне. Ён атрымаў некалькі ўзнагарод, у тым ліку прэмію «Залаты глобус» 2011 і 2012 гадоў за найлепшы тэлевізійны серыял — драма за першыя два сезоны і прэмію «Эмі» 2012 года за найлепшы драматычны серыял за першы сезон. Клэр Дэйнс двойчы выйграла прэмію «Эмі» за найлепшую вядучую жаночую ролю ў драматычным серыяле (з пяці намінацый), а Дэміэн Льюіс адзін раз выйграў прэмію «Эмі» за найлепшую вядучую мужчынскую ролю ў драматычным серыяле (з двух намінацый). Акцёры другога плана Мэндзі Пацінкін, Марэна Бакарын, Руперт Фрэнд і Фарыд Мюрэй Абрахам таксама атрымалі намінацыі на прэмію «Эмі» за акцёрскую ігру.

 Сюжэт 
Сяржант марской пяхоты ВМФ ЗША Нікалас Броўдзі вяртаецца дадому пасля васьмі гадоў адсутнасці без вестак у Іраку. Кэры Мэцісан, афіцэр ЦРУ, падазрае, што ён датычны да падрыхтоўкі тэрарыстычнай атацы на Амерыку.

 Зноскі 

 Спасылкі 



Катэгорыя:Тэлесерыялы на англійскай мове
Катэгорыя:Тэлесерыялы 2011 года
Катэгорыя:Драматычныя тэлесерыялы ЗША